送校理梁同年子輔守彭門
作者：員興宗
朝代：宋

paragraphs: 衆萬欣有託，我興渺無依。
軻雄去則久，道論何其衰。
味薄成抱惡，時趨化心低。
豈謂杳莽中，有子相嬉嬉。
君乃柏下苓，我乃松間絲。
河關兩值遇，綢繆竟天姿。
直我我即敬，曉我我自思。
如何萬里舟，忽去不可維。
頻變覺情易，人遠中自移。
持杯動孤影，秋風又凄其。
去日懸幾許，重來傍衰遲。
渾渾皓首交，願言固來茲。